Source: http://www.newsarad.ro/tag/taxa-de-mediu/
Timestamp: 2019-02-20 13:33:01+00:00
Document Index: 3989057

Matched Legal Cases: ['articolul 110', 'articolul 110', 'articolul 110', 'articolul 110', 'articolul 110', 'articolul 110', 'articolul 110', 'articolul 110']

taxa de mediu | News Arad
Primele hotarari definitive pe timbrul de mediu in 2016 datorita deciziei CJUE
Pana la publicarea deciziei CJUE din noiembrie 2015 dosarele de
evitare/recuperare timbru de mediu aveau o practica neunitara la
instantele din Romania.
CJUE s-a pronunat în urma unei solicitări trimise de Curtea de Apel Braşov privind  articolul 110 TFUE – Taxă percepută de un stat membru asupra autovehiculelor cu     ocazia primei înmatriculări sau a primei transcrieri a dreptului de proprietate –   Neutralitate între autovehiculele rulate provenite din alte state membre și         autovehiculele similare disponibile pe piața națională. În această direcţie, la CA  Braşov se judeca un recurs formulat de Mihai Manea, care pierduse pe fond o acţiune introdusă împotriva Prefecturii Brașov – Serviciul public comunitar regim de permise
de conducere și înmatriculare a vehiculelor pentru recuperarea timbrului de mediu.
Avocatul general al Curţii a fost Maciej Szpunar, iar partea a fost reprezentată de avocatul R. Cătălin. "Deși precizează că, potrivit propriei jurisprudențe, Legea nr. 9/2012 este compatibilă cu articolul 110 TFUE, Curtea de Apel Braşov arată că o    altă curte de apel din România a pronunțat o hotărâre în sens contrar și că, în     consecință, se impune o decizie preliminară a Curții pentru a se asigura aplicarea  uniformă a dreptului Uniunii. În aceste condiții, Curtea de Apel Braşov a hotărât să
"1) Având în vedere dispozițiile Legii nr. 9/2012 și obiectul taxei prevăzute de    această lege, este necesar să se considere că articolul 110 din TFUE trebuie        interpretat în sensul că se opune ca un stat membru UE să instituie o taxă pentru   emisii poluante aplicabilă tuturor autovehiculelor externe la înmatricularea în     statul respectiv, taxă care se aplică și la transferul dreptului de proprietate     asupra autovehiculelor interne exceptând cazul în care o astfel de taxă sau una     similară a fost deja plătită?
2) Având în vedere dispozițiile Legii nr. 9/2012 și obiectul taxei prevăzute de     această lege, este necesar să se considere că articolul 110 din TFUE trebuie        interpretat în sensul că se opune ca un stat membru UE să instituie o taxă pentru   emisii poluante aplicabilă tuturor autovehiculelor externe la înmatricularea în     statul respectiv, taxă care se plătește pentru autovehiculele interne doar la       transferul dreptului de proprietate asupra unui astfel de autovehicul, cu rezultatul că un autovehicul extern nu poate fi folosit fără plata taxei, în timp ce un       autovehicul intern poate fi folosit nelimitat în timp fără plata taxei până la      momentul și dacă se realizează un transfer al dreptului de proprietate asupra
autovehiculului respectiv?"
Prin intermediul întrebărilor formulate, care trebuie analizate împreună, instanța  de trimitere solicită în esență să se stabilească dacă articolul 110 TFUE trebuie   interpretat în sensul că se opune, pe de o parte, ca un stat membru să instituie o  taxă pe autovehicule care se aplică autovehiculelor rulate importate cu ocazia      primei lor înmatriculări în acest stat membru și autovehiculelor deja înmatriculate în statul membru respectiv cu ocazia primei transcrieri în statul menționat a       dreptului de proprietate asupra acestora și, pe de altă parte, ca statul membru
respectiv să scutească de această taxă autovehiculele deja înmatriculate pentru care a fost plătită o taxă în vigoare anterior.
Trebuie amintit că articolul 110 TFUE are drept obiectiv asigurarea liberei         circulații a mărfurilor între statele membre în condiții normale de concurență. El  vizează eliminarea oricărei forme de protecție care poate decurge din aplicarea unor impozite interne, în special a celor care sunt discriminatorii față de produse care provin din alte state membre.
În acest sens, primul paragraf al articolului 110 TFUE interzice fiecărui stat      membru să aplice produselor celorlalte state membre impozite interne mai mari decât cele care se aplică produselor naționale similare. Această dispoziție a tratatului  vizează garantarea neutralității impozitelor interne față de concurența dintre      produsele care se află deja pe piața internă și produsele importate. ...
Pe de altă parte, astfel cum Curtea a statuat în repetate rânduri, valoarea taxei   percepute cu ocazia înmatriculării unui autovehicul se încorporează în valoarea     acestui autovehicul.
Atunci când un autovehicul înmatriculat cu plata unei taxe într un stat membru este, ulterior, vândut ca autovehicul rulat în acest stat membru, valoarea sa de piață   include valoarea reziduală a taxei de înmatriculare.
Dacă valoarea taxei de înmatriculare aplicate unui autovehicul rulat importat de    același tip și având aceleași caracteristici și aceeași uzură depășește valoarea    reziduală menționată, se încalcă articolul 110 TFUE.
Astfel, această diferență de sarcină fiscală riscă să favorizeze vânzarea de        autovehicule rulate naționale și să descurajeze astfel importul de autovehicule     similare.
Or, întrucât valoarea taxei percepute cu ocazia înmatriculării autovehiculelor      rulate naționale trebuie, în speță, să fie restituită cu dobândă, astfel încât să   fie restabilită situația existentă anterior perceperii sumei menționate, aceasta    trebuie considerată, astfel cum a subliniat avocatul general, ca nemaifiind         încorporată în valoarea de piață a acestor autovehicule.
În consecință, valoarea reziduală a taxei respective, care se regăsește în
valoarea autovehiculelor rulate naționale înmatriculate între 1 ianuarie 2007 și 1  ianuarie 2013, este egală cu zero și este, așadar, în mod necesar inferioară taxei  de înmatriculare aplicate unui autovehicul rulat importat de același tip, având     aceleași caracteristici și aceeași uzură.
Astfel cum reiese din jurisprudența citată la punctul precedent, o asemenea situație este incompatibilă cu articolul 110 TFUE. ...
– că nu se opune ca un stat membru să instituie o taxă pe autovehicule care se      aplică autovehiculelor rulate importate cu ocazia primei lor înmatriculări în acest stat membru și autovehiculelor deja înmatriculate în statul membru respectiv cu     ocazia primei transcrieri în același stat a dreptului de proprietate asupra acestora din urmă,
– că se opune ca statul membru respectiv să scutească de această taxă autovehiculele deja înmatriculate pentru care a fost plătită o taxă în vigoare anterior declarată incompatibilă cu dreptul Uniunii".
Hotararile CJUE sunt obligatorii pentru instantele din Romania.
Deci,practica ar trebui sa fie in 2016 unitara ,in sensul constatarii caracterului  ilicit al acesteia.
Deja pe data de 12.01.2016 au fost definitivate 3 dosare pe recuperare
timbru de mediu (2) si unul pe evitare(neplata) timbru de mediu.